Ur nwala ara nezmer ad negzu aḍris ma ur t-nebni ɣef wemgired s teddes tɣessa n weḍris ; ula d tasleḍt ara neḍfer ad d-tawi ɣef unemgel ger yinumak d tenfaliyin yarzan ungal-a s timad-is. Seg lwelha-a kan ara neddu, akken ad neɛreḍ ad d-nessebgen amek-it wahil n uskuti. Ya dra d ahil ara yeddun mebla uguren neɣ ala? Asteqsi-a ad aɣ-yawi, ad nektazel yal ahil si tama n unermas, taɣawsa d umegay n tigawt, acku d tagi i d turda ara yilin d tanagit ɣef taɣessa n weḍris, akken ad neẓer ma d yeḍfer sumata lebni n umecwar asnamkan (parcours génératif) akken i tid-yefka Greilas neɣ ala. Di lewhi-nneɣ, d taɣessa talqayant ara d-yeslalen inumak n uḍris deg yal aswir. D nettat ara yilin d lsas i lebni asnamkan, s unamenk nniḍen, d nettat ara yeldin tiwura i usefruri n yinumak di yal aswir arad-iḍefren.